 Proza - : - Marea Finala de mihai nedelcu : - Marea Finala de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14049547 index.html' > Vizionari: 783 > Marea Finala proza [ ] - pentru iubitorii tenisului - Colectia: texte umoristice - - - - - - - - - - - - - - - - - - - - - - - - - de mihai nedelcu [pieijdi ] 2014-05-13 | | 12:45 Finala turneului organizat la Bucuresti are ca protagoniste pe tanara debutanta Nadia Toma, traieste si se antreneaza la Vaslui, si pe mult mai experimentata Marinela Georgescu, originara din Pitesti. Meciul se joaca pe gazonul modern din centrul capitalei, un teren amenajat impecabil si la standarde internationale de omul de afaceri Sorin Georgescu. Sunt foarte multi spectatori astazi, multi iubitori ai acestui sport minunat care inca din epoca de piatra a impresionat omenirea si continua la aceeasi intensitate si in prezent. Participarea numeroasa se poate explica si datorita unei fericite coincidente, astazi este ziua de nastere a lui Fanel, fiul lui Sorin si Marinela Georgescu, implineste frumoasa varsta de 29 de ani. 12:50 Cele doua finaliste intra pe teren. Antrenorul Nadiei si totodata tatal ei, Alexandru Toma da mana cu arbitra de scaun cu rotile, venerabila madam Georgescu, care si-a dorit foarte mult sa arbitreze acest meci si desigur nimeni nu a indraznit sa o contrazica, ea avand inca pe numele ei vila si terenul pe care se disputa partida. Marinela este echipata in stilul clasic, o rochie vaporoasa neagra, care se muleaza elegant peste vastele rezerve de energie, bratari si inele de aur, perle naturale la gat si urechi. Pare concentrata perfect la miza meciului. De partea cealalta, Nadia Toma are un echipament sportiv, adecvat momentului, platforme gri, fusta mini mov, corset rosu. Cele doua jucatoare schimba priviri de la distanta. Este clar ca fiecare si-a analizat foarte bine adversara, ele s-au mai intalnit pana acum o singura data, la iasi Open acum doua luni, atunci Marinela a reputat o victorie zdrobitoare. Nadia a fost surprinsa complet nepregatita in camera de hotel cu Fanel, stilul agresiv al Marinelei s-a impus cu cateva forehanduri bine plasate, asa ca dupa doar 25 de minute Nadia a abandonat meciul, acuzand intinderi musculare si junghiuri puternice in zona spatelui. Ascensiunea tinerei jucatoare s-a facut simtita abia dupa o luna cand a eliminat-o pe Monica Chelaru, nap de serie numarul 4, intr-o partida foarte animata la clubul Melody din Constanta. Acum moldoveanca a inceput incalzirea foarte increzatoare, la bucatarie, unde a pus pe foc o oala cu sarmale. Asta fara sa ceara voie de la arbitra de scaun, asa ca primeste primul avertisment. E adevarat, nu foarte dur, datorita aromei de sarmalute in frunze de stevie care razbate in toata gradina. Nadia se pregateste de partida carierei! Marinela a trecut si ea la incalzire, iat-o gesticuland amplu la marginea terenului spre sotul ei care este insa foarte atent la sora mai mare a Nadiei, Steluta Toma, un nume deja celebru in acest sport, favorita numarul patru la ultimul turneu pe care l-a castigat fara emotii si acum isi etaleaza cu mandrie trofeul: Vasilica Bargoi, fiul actualului ministru de finante. 13:02 Partida incepe cu Nadia la serviciu. Serveste foarte bine, mult in interior, o tuica de Maramures adusa de arbitrii de margine. Urmeaza o a doua tuica, apoi a treia. Arbitra de scaun o intrerupe si sticla este confiscata. Uluitor joc de picioare al Nadiei pe langa Sorin Georgescu care este vizibil derutat si asta se reflecta asupra partenerei sale care pierde puncte pretioase. Apar si primele frustrari, omul de afaceri primeste un avertisment foarte dur, se pare ca vom asista la un meci extrem de incins. Nadia se foloseste de avantaj si ocupa o pozitie la masa, foarte avansata langa Fanel de unde poate domina cu usurinta partida. Primul game e castigat la zero, sa vedem replica Marinelei. 13.13 Marinela raspunde cu lovituri bine plasate, isi alearga adversara pe tot terenul pentru a invita spectatorii la masa. E clar ca a sesizat punctul slab al Nadiei care cocotata pe platforme, ii este tot mai greu pe terenul denivelat si acoperit de iarba. Apoi ataca scurt la fileu, la fileul de crap, lasandu-i timp Nadiei sa-si traga sufletul. Este egalitate 1-1. 13.22 Greseala neprovocata a Nadiei! Pe cand adversara era inca la fileu, Nadia este recunoscuta de Costi, fratele lui Fanel. Acesta ii aminteste de un concert Vunk la Cluj, acum doi ani, mult alcool, ea pe umerii unui tanar, facandu-i solistului semne cu tricoul. Ce pacat! Nadia trebuia sa prevada acest atac si sa-si pregateasca mai mult returul. Marinela nu pierde ocazia si puncteaza in fata lui Fanel manuind polonicul de supa cu ambele maini si aruncand comentarii naprasnice la adresa Stelutei Toma, care n-are nici o legatura cu partida. Este clar out, dar arbitra octogenara a atipit si Marinela obtine breakul. Este 2-1. 13.35 Marinela e de neoprit! Se indeparteaza incet-incet de la fileu, ataca nemilos salata de boeuf, apoi supa de pui, si in acelasi timp pe Nadia cu un lung de linie referitor la reteta sarmalelor. Senzatie! Vasluiul nu are replica, se pare ca Nadia nu este autoarea proiectilelor in frunza de stevie, si Pitesti-ul castiga al doilea break. Este 4-1 si pentru tanara moldoveanca prinsa cu mata in sac, situatia devine tot mai dificila. 13.44 impecabil! Cu o expunere amanuntita a cinci retete, doua de sarmale, una de ciorba si doua de ceafa de porc, Marinela incheie setul triumfatoare! 6-1 pentru campioana veterana care nu da semne de oboseala. Sutele de partide castigate in trecut isi spun cuvantul. Daca Nadia nu-si schimba radical jocul, numai un miracol o poate salva. Fanel s-a asezat langa "mami" unde primeste ingrijiri culinare. 13.56 incepe setul doi! Nadia a primit sfaturi de la tatal-antrenor si, se pare, si de la mama ei prin celular, aceasta aflandu-se momentan in cantonamentul familiei din italia. Revine mult mai hotarata, un schimb de mingi rapid si, brusc!, moldoveanca o executa pe adversara cu un backhand ucigator, prezentandu-i un diamant cat bobul de mazare. De la Fanel! Marinela da cu lingura de pamant, de fapt nimereste pisica familiei si este aspru criticata de arbitra de scaun in bratele careia a ricosat pisica. Break castigat la 0 si Nadia preia initiativa la game-uri cu 2-0. 14.09 Marinela incearca sa-si revina din soc, examineaza cu atentie backhand-ul Nadiei, dar nu gaseste solutia, e veritabil, iar scorul este 30-40. Mii de euro, tot pentru Nadia. Pitesteanca isi castiga greu serviciul, este de patru ori egalitate si pana la urma puncteaza cu un cros scurt: "A mai dat Fanel si la altele." 14.24 Nadia gaseste noi resurse, alearga pe tot terenul si in jurul gratarului, serveste perfect si pe toata lumea, castiga publicul care acum o ovationeaza in pauzele de mici si bere. Marinela spumega si face greseala dupa greseala. Un copil o aude injurand intre dinti si soacra-sa foarte incantata o mai penalizeaza cu un punct. Este 4-1 pentru Nadia. 14.32 O ora si jumatate de meci fara intreruperi, Marinela e la primire si primeste intr-adevar informatii pretioase prin celular despre facultatea particulara a Nadiei. incearca sa loveasca cu toata forta, dar e mereu pe dinafara, nimeni din public in afara de sotul ei nu a terminat o facultate. incearca vechea manevra - reverul lui Fanel, in butoniera caruia introduce un trandafir alb, frumos "de la mami", dar Nadia returneaza cu un-doi-uri remarcabile: votca-bere, votca-bere bine plasate in stomacul lui Fanel. Castiga setul fara probleme: 6-2. 14.37 Ultimul set! Oboseala se citeste pe fetele ambelor jucatoare. Marinela joaca la un nivel asemanator cu cel din primul set, dar Nadia a crescut mult in ultima jumatate de ora. E drept, a si gustat din toate. Marinela e la serviciu, apare tortul. Manuieste perfect paleta si reuseste sa curbeze traiectoria unei felii de diplomat exact pe corsetul Nadiei. Se aud huiduieli. Dar iata ce reactie senzationala a pretendentei la titlu, Nadia Toma izbucneste in plans! Marinela are game-ul si zambeste triumfatoare, dar ce lovitura ii pregateste Vasluiul! Nadia isi apara abdomenul cu ambele maini si anunta ca asteapta un copil. Nu de mingi! Este 2-1 acum, Marinela se clatina vizibil pe picioare, dar nu se da invinsa. Lung de linie: "Nu se poate fa, e o minciuna" si este 2-2. Nadia o serveste cu un test de sarcina, prinde doua linii foarte clare, Marinela cere verificare, dar mama-soacra nici nu se oboseste sa coboare din scaun. Nu ca ar putea. 14.40 Game inversunat castigat de Marinela pe motiv ca moldoveanca le-a tras la masea in tot acest timp. i se raspunde cu aceeasi moneda, dar de catre arbitra de scaun. La randul ei Nadia ataca cu reteta doctorului de familie, alcoolul dezinfecteaza. Este 3-3 si niciuna nu se desprinde. De Fanel. 14.48 Marinela la primire, castiga primind un ajutor nesperat chiar din partea adversarei, careia ii tremura genunchii de la epuizarea fizica. Sau de la Feteasca. Este 4-3, dar la pauza intervine tatal-antrenor cu o cafea foarte puternica. Nadia se repede pe teren si sparge serviciul Marilenei, cel de cristal de Bohemia. 4-4 si orice se poate intampla. 14.55 De necrezut, Marinela preia conducerea solicitand un test ADN de paternitate, dar Nadia prezinta bilet de la ginecolog si factura de la hotel, ei bine sunt mari sanse sa fie a lui Fanel. Este 5-5 si spiritele se dezlantuie, spectatorii de la peluza nu mai pot fi controlati. Omul de afaceri Sorin Georgescu este surprins de un arbitru de margine cu Steluta pe bancheta din spate a Mercedes-lui, marele premiu al turneului de aici de la Bucuresti. Ambele jucatoare au de pierdut, asadar se ajunge la tie-break in ultimul set. 15.23 Lovitura dupa lovitura! Fanel este pur si simplu pasat dintr-o parte in alta a terenului, de la o jucatoare la alta. Niciuna nu reuseste lovitura decisiva, dar au reusit sa sparga toate recordurile si farfuriile din casa. Marinela nu cedeaza desi e atacata furibund si din toate unghiurile. Aplica inca un lung de linie, zestrea fetei. i se raspunde la coltul scurt unde e casa de bani. Plina. Nadia e la un punct in fata. Moment dramatic! Marinela il prinde pe Fanel de ureche, ce lob spectaculos! Dar Nadia returneaza decisiv: "Fane! Vrei cu maica-ta sau cu mine si copchilasul?!..." ViCTORiE! ViCTORiE!!! NADiA TOMA CasTiGa FiNALA DE LA BUCUREsTi! Scor 7-6 dupa 2 ore si 21 de minute. EXTRAORDiNAR!!! Ambele jucatoare se apropie de fileu si intind mana. Le este foarte foame, e firesc. Marinela face un gest de campioana si-si strange fosta adversara la piept, care tipa. Ce bucurie! Toata lumea aplauda. Nadia va primi un cec de 450 mii de euro, cabana din Sinaia si Mercedes-ul pangarit! Bravo Nadia, victorie meritata! Ultima imagine: Nadia Toma pe podium cantand din tot sufletul, cu o mana la inima. Face karaoke. Spectatorii elibereaza repede terenul, il surprindem pe Fanel astupandu-si urechile. Ce partener de dublu simpatic si-a ales Nadia! Viitoarea mama-soacra, marea campioana pana acum neinvinsa, recunoaste zambind: "E la alt nivel! A jucat bine. Sa vedem cat va rezista." | index 'pageview'); 